અમદાવાદ: છેક ર૦૧૦થી સતત મ્યુનિસિપલ કોર્પોરેશનમાં સત્તાસ્થાને બિરાજમાન ભાજપના ૧પથી વધુ હાલના કોર્પોરેટરોમાં તૂટેલા રસ્તાને લઇને શહેરીજનોમાં છવાયેલા આક્રોશને સિફતપૂર્વક નજરઅંદાજ કરીને આગામી વિધાનસભાની ચૂંટણીમાં પક્ષમાંથી ટિકિટ મેળવીને ધારાસભ્ય બનવાના કોડ જાગ્યા છે. શહેરની ૧૬ બેઠક પૈકી દરિયાપુર, જમાલપુર, મણિનગર, નિકોલ, અમરાઇવાડી, ઠક્કરબાપાનગર, એલિસબ્રિજ અને વેજલપુર સહિત આઠથી વધુ બેઠક માટે ભાજપના કોર્પોરેટરો જ અંદરોઅંદર સ્પર્ધામાં ઊતર્યા છે.